সুভাষগ্রাম
সুভাষগ্রাম হল একটি ছোট শহর।এটি ভারতের পশ্চিমবঙ্গ রাজ্যের জেলা দক্ষিণ চব্বিশ পরগনায় অবস্থিত।এই শহরটি রাজপুর সোনারপুর পৌরসভার অন্তর্গত।এই শহরে রয়েছে সুভাষগ্রাম রেলওয়ে স্টেশন।সুভাষগ্রাম সোনারপুর থানার অন্তর্গত। এই শহরের নামকরণ করা হয়েছে মহান ভারতীয় স্বাধীনতা সংগ্রামী সুভাষচন্দ্র বসুর নামে।তিনি শৈশবের অনেকগুলি বছর এই শহরে অতিবাহিত করেছেন।তাঁর পৈতৃকবাড়ি বা পৈতৃক ভিটা হল এই সুভাষ গ্রাম বা কোদালিয়া।আগে এই শহরটি চাংড়িপোতা নামে পরিচিত ছিল। বাংলার নবজাগরনের অন্যতম প্রধান ব্যক্তিত্ব পণ্ডিত দ্বারকানাথ বিদ্যাভূষণ, রামনারায়ণ তর্কালঙ্কার ও শিবনাথ শাস্ত্রীর জন্ম এই শহরে।অবশ্য সেই সময় এই শহর গ্রাম হিসাবে পরিচিত ছিল।